Diari Oficial de la Generalitat Valenciana


Sumari del DOGV 7156, del 20-11-2013 (2013/10181)

RESOLUCIÓ de 8 de novembre de 2013, de la directora general d'Innovació, Ordenació i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2013-2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7156

Data del DOGV
:   20-11-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10118


Data del document
:   08-11-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 8 de novembre de 2013, de la directora general d'Innovació, Ordenació i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2013-2014. [2013/10154]  
Per Orde 68/2013, de 25 de juny, de la Conselleria d'Educació, Cultura i Esport (DOCV 7056, 28.06.2013), es van convocar ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2013-2014.  
Tenint l'òrgan instructor totes les solicituds presentades, es va constituir el 25 de setembre de 2013 la comissió per a l'estudi i valoració dels projectes, segons establix la base sèptima de l'annex I de l'orde esmentada.  
Complits els tràmits requerits en la convocatòria, una vegada transcorregut el termini d'alegacions, estudiades i, si és el cas, ateses estes alegacions, es van seleccionar els projectes conforme disposa la base octava de l'annex I de la mencionada orde.  
Vista la proposta de resolució definitiva de 24 d'octubre de 2013, elevada per l'òrgan instructor de la convocatòria del concurs d'ajudes econòmiques per a la realització de projectes d'investigació i innovació educativa sobre el desenrotllament del currículum durant el curs acadèmic 2013-2014.  
En virtut del que disposa la base novena, punts quint i sext, de l'orde de convocatòria, i d'acord amb la delegació efectuada per a resoldre la convocatòria per la disposició final primera de l'esmentada orde, resolc:  
  
Primer  
Declarar no admeses les solicituds dels interessats que figuren en l'annex I d'este document pels motius que en cada cas s'indiquen.  
  
  
Segon   
Concedir als projectes que figuren en l'annex II d'esta resolució les ajudes econòmiques per l'import que s'indica en cada cas, les quals s'abonaran:  
a) En el cas dels centres docents públics, amb caràcter de gasto extraordinari de funcionament, amb càrrec al capítol II del programa pressupostari 421.50, del pressupost de la Generalitat de l'any 2013, sent l'import global màxim de 160.000 euros, s'adjudiquen 159.998 euros.  
b) En el cas dels centres docents privats concertats, amb caràcter de subvenció, amb càrrec del capítol IV de la línia de subvenció T6968000, del programa 421.50, del pressupost de la Generalitat de l'any 2013, sent l'import global màxim de 70.000 euros, s'adjudiquen 23.001 euros.  
  
  
Tercer  
El pagament de les ajudes als beneficiaris es farà conforme preveuen les bases dotze i tretze de l'annex I de l'orde de convocatòria. L'entrega de l'ajuda es realitzarà:  
a) Per als centres públics, una vegada concedida l'ajuda, per transferència bancària en el centre docent per mitjà d'ordes de pagament en ferm, a proposta de la Conselleria d'Educació, Cultura i Esport.  
b) Per als centres privats concertats, una vegada justificada l'ajuda abans del 15 de novembre de 2013, en el mateix compte que el centre tinga donat d'alta en la Conselleria d'Educació, Cultura i Esport per a percebre el pagament del concert.  
  
Quart   
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, els centres privats concertats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació   
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 8 de novembre de 2013.- La directora general d'Innovació, Ordenació i Política Lingüística, p. d. (O 68/2013, de 25 de juny, de la Conselleria d'Educació, Cultura i Esport; DOCV 7056, 28.06.2013): Beatriz Gascó Enríquez.